Sekolah Menengah Kebangsaan Kota Masai

Sekolah Menengah Kebangsaan Kota Masai merupakan sebuah sekolah menengah yang terletak di Taman Kota Masai, lebih kurang 38 km dari bandar raya Johor Bahru. Ia dibina di kawasan perumahan Kota Masai, berhampiran dengan Politeknik Johor Bahru terletak lebih kurang 4 km dari pusat bandar Pasir Gudang dan bandar Masai.

Sejarah penubuhan
Sekolah ini mula dibina pada akhir tahun 2000 dan siap sepenuhnya pada 20 Mei 2003. Ia mula beroperasi pada 1 Ogos 2003. Nama SMK Kota Masai diambil sempena nama sebuah taman perumahan berhampiran iaitu Taman Kota Masai.

Sekolah ini mempunyai 2 blok pentadbiran, 2 blok bilik darjah, sebuah blok makmal, bengkel, surau, 2 buah makmal komputer, pusat sumber, tempat letak basikal, parkir kereta guru, padang bola sepak dan tapak gelanggang permainan.

Sekolah ini telah mengadakan Majlis Perasmian pengoperasiannya pada tanggal 17 September 2003. Perasmiannya telah disempurnakan oleh Yang Berbahagia Tuan Haji Zakaria b Haji A. Shukor, Ketua Sektor Pembangunan Kemanusiaan JPN Johor.

Penjenamaan semula Smk Kota Masai
Seiring dengan ledakan dunia globalisasi,SMK Kota Masai telah melalui satu penjenamaan semula pada tahun 2011 dari singkatan SMKKM kepada SKOMAS dengan objektif dapat menjadikan SMK Kota Masai sebagai sebuah sekolah cemerlang. Juga dengan harapan pelajar-pelajar SMK Kota Masai akan berusaha menjadikan diri mereka cemerlang dari segi akademik dan tidak lupa termasuk sahsiah sekaligus mengharumkan nama SKOMAS di mata dunia.

Senarai pengetua
Antara pengetua yang pernah berkhidmat di sekolah ini ialah seperti berikut:

 Hj Jamaluddin bin Arbai'ee (2003 - 2005)
 Hj Abd Rahim bin Ahmad (2005 - 2007)
 Hj Nasuha bin Paiman (2007 - 2010)
 Hj Bahren bin Osman (2010 - 2011)
 Hj Ibrahim bin Abdul Rahman (2012-2013)
 Hajah Jamiaah Binti Kechut (2013-2016)
 Hajah Hasnah Binti Yusoff (2017-2019)
Puan Saridah Binti Abd Majid (2019-kini)

Lagu Sekolah
Berusaha, berilmu dan beramal
SMK Kota Masai 
Pelajarnya berbilang bangsa
Perpaduan tetap dikukuhkan                        
Rukun negara asas kejayaan pendidikan cemerlang                        
Falsafah Pendidikan Negara amalan kami pewaris bangsa                       

Cekap IT tambah pengalaman 
Bidang sukan cergaskan minda                    
Teguhkan iman dan beretika                        
Hormat pada ibu bapa                        
Kami janji, kan berbakti                      
Para pendidik kami yang mulia                        
Kamikan berusaha 
Amalkan budaya berilmu                                              
Jayakan warisan Malaysia

Pautan luar
Laman rasmi

Sekolah menengah di Johor
Sekolah menengah kebangsaan di Johor